Document ID: 32000R0548

Uredba Komisije (ES) št. 548/2000
z dne 14. marca 2000
o spremembi Uredbe (EGS) št. 94/92 o podrobnih pravilih za izvajanje ureditve uvozov iz tretjih držav v skladu z Uredbo Sveta (EGS) št. 2092/91
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo Komisije (ES) št. 331/2000 [2], in zlasti člena 11(1) Uredbe,
ob upoštevanju naslednjega:
(1) Člen 11(1) Uredbe (EGS) št. 2092/91 določa, da se lahko proizvodi, uvoženi iz tretje države, tržijo samo, če izvirajo iz tretje države, navedene na seznamu, ki je bil pripravljen v skladu s pogoji iz člena 11(2) Uredbe (EGS) št. 2092/91. Seznam je določen v Prilogi k Uredbi Komisije (EGS) št. 94/92 [3], kakor je bila nazadnje spremenjena z Uredbo (ES) št. 1367/98 [4].
(2) Češka republika je Komisiji podala prošnjo, da se jo vključi na seznam, predviden v členu 11(1) Uredbe (EGS) št. 2092/91, ter predložila informacije, ki se zahtevajo na podlagi člena 2(2) Uredbe (EGS) št. 94/92.
(3) Preučitev informacij in razprava s češkimi organi oblasti, ki je sledila, sta pripeljali do ugotovitve, da so pravila o proizvodnji in kontroli, ki veljajo v Češki republiki, enakovredna pravilom iz Uredbe (EGS) št. 2092/91.
(4) Rok za vključitev Argentine, Avstralije, Madžarske in Izraela na seznam, predviden v členu 11(1) Uredbe (EGS) št. 2092/91, se izteče 30. junija 2000 in ga je treba zato podaljšati za nadaljnje obdobje, da se omogoči nadaljevanje uvoza. Za Izrael in Argentino se podaljšanje roka ponovno obravnava ob upoštevanju že opravljenih ali načrtovanih inšpekcijskih obiskov v teh državah.
(5) Madžarski organi so sporočili spremembo imena madžarskega kontrolnega organa Biokultura, ki ga je treba vključiti v Prilogo.
(6) Za Avstralijo, Izrael in Švico so potrebne nekatere tehnične posodobitve glede na zadnje stanje.
(7) Ukrepi, predvideni v tej uredbi, so v skladu z mnenjem odbora iz člena 14 Uredbe (EGS) št. 2092/91 -
SPREJELA NASLEDNJO UREDBO:
Člen 1
Priloga k Uredbi (EGS) št. 94/92 se s tem spremeni, kakor je prikazano v Prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. marca 2000

Labels: 17
0
3
6
18